Efter at have boet i landet i mere end 14 år, blev Sona Christensen tvunget til at sige sit job op. Selvom hun har taget en uddannelse og havde arbejde som radiograf på Sygehus Thy-Mors, kunne hun ikke beholde det. Hun måtte ikke arbejde, mens hun søgte om ægtefællesammenføring. Sona Christensen kom til Nordjylland i 1999, og hun fik sidenhen opholdstilladelse. Denne blev annulleret, da hun flyttede hjemmefra. - Det er så mærkeligt for mig, at jeg skal stå op uden at tage på arbejde. Jeg er både ked af det og tænker meget over, hvad det hele ender med, sagde Sona Christensen, da TV2/Nord og folketingsmedlem Bjarne Laustsen tog sagen op for snart to måneder siden. Nu er sagen behandlet, og Sona Christensen har fået opholdstilladelse frem til maj 2015. Ikke nok med det, så har hun også fået sit gamle arbejde på sygehuset tilbage. Øverst i artiklen kan du se det første indslag om Sona Christensen.

Referat:
Armenske Sona Christensen har fået opholdstilladelse og sit arbejde tilbage.